stanford-oval/wikipedia huggingface dataset:
Sin (Final Fantasy)
Sinin paluu

Final Fantasy X Will -äänikuunnelmassa, joka sijoittuu vuosi Final Fantasy X-2 -pelin jälkeen, Sin ilmestyy yllättäen Bevellen yläpuolelle. Yuna päättelee Sinin syntyneen uudelleen jonkun toivomuksesta ja Sinin tulon selittävän Farplanen epävakaisuuden. Sinin paluun myötä Spiran rauha lakkaa. Yuna pitää puheen Spiran ihmisille luvaten tuhota Sinin uudelleen.
POL

POL voi viitata seuraaviin asioihin:
Puola (ISO 3166-1 -maakoodi POL)
Pohjalaisten Osakuntien Laulajat
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”POL”, voi hakea sivunnimihaulla, laajalla sivunnimihaulla tai tekstihaulla.
Shea Whigham

| Shea Whigham |
| --- | --- |
 Whigham vuonna 2018.
Henkilötiedot
Koko nimi:  Franklin Shea Whigham Jr.
Syntynyt: 5. tammikuuta 1969 (ikä 55) Tallahassee, Florida, Yhdysvallat
Ammatti:  näyttelijä
Puoliso:  Christine Whigham (vih. 1995)
Lapset:  4
Näyttelijä
Aktiivisena:  1997–
Merkittävät roolit:  Eli Thompson (Boardwalk Empire)
Aiheesta muualla
IMDb 
Franklin Shea Whigham Jr. (s. 5. tammikuuta 1969 Tallahassee, Florida) on yhdysvaltalainen näyttelijä. Hän näytteli roolia Eli Thompsonina rikosdraamasarjassa Boardwalk Empire (2010–2014). Whighamilla on neljä lasta yhdessä vaimonsa, Christine Whighamin, kanssa.[lähde? ]
Filmografia

True Detectiven 1. kausi
Fargon 3. kausi
Paha poliisi – määräsatama New Orleans (2009)
Machete (2010)
Take Shelter (2011)
The Lincoln Lawyer – Oikeuden palvelija (2011)
Unelmien pelikirja (2012)
American Hustle (2013)
The Wolf of Wall Street (2013)
Knight of Cups (2015)
Kong: Pääkallosaari (2017)
Sicario 2: Soldado (2018)
Ensimmäisenä kuussa (2018)
Vice – vallan oikeat kasvot (2018)
Joker (2019).
Fast & Furious – agentti Michael Stasiak (2009)
Fast & Furious 6 – agentti Michael Stasiak (2013)
Fast & Furious 9 – agentti Michael Stasiak (2021)
The Gateway – Parker Jode  (2021)
Small Engine Repair – Hanrahan (2021)
South of Heaven – Sixin isä (2021)
The Grey Man – Sixin isä (2022)
Fancy Dance – Frank (2023)
Eileen (2023)
Spider-Man: Across the Spider-Verse – George Stacy (2023)
Mission: Impossible – Dead Reckoning Part One – Jasper Briggs (2023)
Aiheesta muualla

Shea Whigham Internet Movie Databasessa. (englanniksi)
PNP

PNP tai PnP voi tarkoittaa seuraavia:
PnP, Plug and Play, Windows-käyttöjärjestelmään liittyvä tekniikka
PnP, Party and play, eräiden huumeiden käyttöön liittyvä ilmiö
PNP, People's National Party, Jamaikassa toimiva vasemmistopuolue
PNP, Partido Nuevo Progres, Puerto Ricossa toimiva puolue
pnp-transistori, transistori, jonka kanta on n-tyyppinen, emitteri ja kollektori p-tyyppisiä puolijohteita
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”PNP”, voi hakea sivunnimihaulla, laajalla sivunnimihaulla tai tekstihaulla.
Owerri

| Owerri |
| --- | --- |
 Owerri
 Koordinaatit: 5°29′N, 7°2′E 
Valtio:  Nigeria
Osavaltio:  Imo
Väkiluku (2008):  416 024
Infobox OKVirheellinen NIMI-arvo: 
Owerri on kaupunki kaakkoisessa Nigeriassa. Se on Imon pääkaupunki. Kaupungin pinta-ala on 104 neliökilometriä. Vuonna 2008 siellä asui 416 024 ihmistä.  Suuri osa väestöstä kuuluu igboihin.
Owerri oli Biafran pääkaupunki vuonna 1969. Se oli pääkaupunkina, koska Nigerian joukot valtasivat entiset pääkaupungit. Pääkaupunkeina ennen Owerria olivat Enugu, Aba sekä Umuahia.
Noin 20 kilometrin päässä kaupungista sijaitsee lentokenttä.
Owerrissa toimii kolme jalkapalloseuraa, Arugo F.C., Heartland F.C. sekä Papillo F.C..
POFK Botev Vratsa

Professionalen Obxtinski Futbolen Klub Bòtev Vratsa (bulg. ПФК Ботев Пловдив) on bulgarialainen jalkapalloseura Vratsan kaupungista. Seura pelaa kaudella 2021–22 Bulgarian korkeimmalla sarjatasolla Efbet liga:ssa.
Shanghain 6 tunnin ajo 2012

|  Shanghain 6 tunnin ajo 2012 |
| --- | --- |
 8 osakilpailu 8 osakilpailusta kaudella FIA World Endurance Championship -kausi 2012. 

Päivämäärä:  28. lokakuuta 2012
Sijainti:  Shanghai International Circuit
Kilpailun kesto:  6 tuntia
LMP1 kuljettajat palkintokorokkeella
Shanghain 6 tunnin ajo 2012 oli FIA World Endurance Championship -sarjan kahdeksas ja samalla kauden viimeinen osakilpailu, joka ajettiin 28. lokakuuta Shanghai International Circuitin radalla Kiinassa. Kilpailun lämmittelykierrokset jouduttiin perumaan radalla esiintyneen sakean sumupilven vuoksi, minkä sijasta kuljettajat osallistuivat nimikirjoitustilaisuuteen. Kilpailun voitti Toyotan kuljettajapari Alexander Wurz ja Nicolas Lapierre.
Tulokset > Aika-ajot

| Sija | Luokka | Talli | Kuljettaja | Aika |
| --- | --- | --- | --- | --- |

| 1 | LMP1 | #7 Toyota Racing | Alexander Wurz | 1:48.273 |
| 2 | LMP1 | #2 Audi Sport Team Joest | Allan McNish | 1:48.373 |
| 3 | LMP1 | #1 Audi Sport Team Joest | André Lotterer | 1:48.597 |
| 4 | LMP1 | #22 JRM | Karun Chandhok | 1:51.003 |
| 5 | LMP1 | #12 Rebellion Racing | Neel Jani | 1:51.019 |
| 6 | LMP1 | #21 Strakka Racing | Danny Watts | 1:51.037 |
| 7 | LMP1 | #13 Rebellion Racing | Andrea Belicchi | 1:51.394 |
| 8 | LMP1 | #15 OAK Racing | Bertrand Baguette | 1:52.172 |
| 9 | LMP2 | #32 Lotus | James Rossiter | 1:54.132 |
| 10 | LMP2 | #25 ADR-Delta | John Martin | 1:54.301 |
| 11 | LMP2 | #44 Starworks Motorsport | Stéphane Sarrazin | 1:54.350 |
| 12 | LMP2 | #24 OAK Racing | Olivier Pla | 1:54.475 |
| 13 | LMP2 | #49 Pecom Racing | Pierre Kaffer | 1:55.151 |
| 14 | LMP2 | #31 Lotus | Thomas Holzer | 1:55.195 |
| 15 | LMP2 | #23 Signatech-Nissan | Franck Mailleux | 1:55.687 |
| 16 | LMP2 | #41 Greaves Motorsport | Elton Julian | 1:56.531 |
| 17 | LMP2 | #26 Signatech-Nissan | Pierre Ragues | 1:56.682 |
| 18 | LMP2 | #29 Gulf Racing Middle East | Fabien Giroix | 1:57.370 |
| 19 | LMGTE Pro | #97 Aston Martin Racing | Darren Turner | 2:03.721 |
| 20 | LMGTE Pro | #77 Team Felbermayr-Proton | Richard Lietz | 2:04.471 |
| 21 | LMGTE Pro | #51 AF Corse | Giancarlo Fisichella | 2:05.387 |
| 22 | LMGTE Am | #88 Team Felbermayr-Proton | Paolo Ruberti | 2:05.584 |
| 23 | LMGTE Am | #61 AF Corse-Waltrip | Marco Cioci | 2:05.836 |
| 24 | LMGTE Pro | #71 AF Corse | Olivier Beretta | 2:06.367 |
| 25 | LMGTE Am | #50 Larbre Compétition | Julien Canal | 2:06.910 |
| 26 | LMGTE Am | #55 JWA-Avila | Joël Camathias | 2:08.848 |
| 27 | LMGTE Am | #70 Larbre Compétition | Pascal Gibon | 2:09.155 |
| 28 | LMGTE Am | #57 Krohn Racing | Tracy Krohn | 2:09.641 |
Sirpaleet (Eero Avenin albumi)

| Sirpaleet Eero Aven |
| --- | --- | --- |

Studioalbumin tiedot
 Julkaistu: 1978
 Formaatti: LP, Cas
 Kesto: 34.06
 Levy-yhtiö: M & T Tuotanto
Eero Avenin muut julkaisut
|   | Sirpaleet 1978 | Elämäntoveri 1980 |
Sirpaleet on Eero Avenin esikoisalbumi, joka julkaistiin vuonna 1978.
Kappaleet

| --- | --- |
 A-puoli Rakkaalle äidille – 2.25  Sirpaleet – 2.29  Naltioon – 3.27  Älä sinä mökötä – 3.30  Polttava rakkaus – 2.44  Sinä, sinä, sinä – 2.52 :  B-puoli Tuo suru jonka sain – 2.52   Minä sinua armastan – 3.41  Kalman kukkia – 3.38  Erämaan laulu – 2.52  Se jokin sinulla on – 2.38  Kaipaan sua – 2.13
Aiheesta muualla

Sirpaleet discogs.com -sivustolla
Operation Finale (elokuva)

| Operation Finale – Kuoleman asiamies> Operation Finale |
| --- | --- |

Ohjaaja:  Chris Weitz
Käsikirjoittaja:  Matthew Orton
Tuottaja:   Fred Berger  Oscar Isaac  Brian Kavanaugh-Jones  Jason Spire 
Säveltäjä:  Alexandre Desplat
Kuvaaja:  Javier Aguirresarobe
Leikkaaja:  Pamela Martin
Pääosat:   Oscar Isaac  Ben Kingsley  Mélanie Laurent  Lior Raz  Nick Kroll  Haley Lu Richardson 
Valmistustiedot
Valmistusmaa:  Yhdysvallat
Tuotantoyhtiö:   Automatik Entertainment  Metro-Goldwyn-Mayer 
Levittäjä:  Metro-Goldwyn-Mayer Annapurna Pictures Netflix
Ensi-ilta:  29. elokuuta 2018 (Yhdysvallat)
Kesto:  123 minuuttia
Alkuperäiskieli:  englanti
Budjetti:  20–24 miljoonaa $
Tuotto:  17,6 miljoonaa $
Aiheesta muualla
IMDb
AllMovie
Infobox OKVirheellinen NIMI-arvo: 
Operation Finale on vuonna 2018 ensi-iltansa saanut yhdysvaltalainen historiallinen draamaelokuva, jonka on ohjannut Chris Weitz ja käsikirjoittanut Matthew Orton. Se kertoo Israelin kommandojen vuonna 1960 tekemästä salaisesta operaatiosta, jonka tarkoituksena oli vangita entinen SS-upseeri Adolf Eichmann ja kuljettaa hänet Jerusalemiin oikeudenkäyntiin syytettyinä rikoksista ihmisyyttä vastaan.
Elokuvan pääosissa ovat Oscar Isaac, Ben Kingsley, Lior Raz, Mélanie Laurent, Nick Kroll ja Haley Lu Richardson.
Metro-Goldwyn-Mayer julkaisi elokuvan teattereissa Yhdysvalloissa 29. elokuuta 2018 Annapurna Picturesin kanssa (nykyään United Artists Releasing), ja se sai kriitikoilta ristiriitaisia arvosteluja.
Sirpa Wrede

Sirpa Hannele Wrede (s. 1963) on suomalainen sosiologi, joka on toiminut sosiologian professorina Helsingin yliopiston valtiotieteellisessä tiedekunnassa 1. huhtikuuta 2019 lähtien. Hän on myös Ikääntymisen ja hoivan tutkimuksen huippuyksikön varajohtaja Helsingin yliopistossa kaudella 2018–2025.
Wrede väitteli valtiotieteiden tohtoriksi Åbo Akademissa vuonna 2001.
Julkaisut

Sirpa Wrede: Decentering Care for Mothers: The Politics of Midwifery and the Design of Finnish Maternity Services (väitöskirja). Turku: Åbo Akademi, 2001. https://urn.fi/URN:NBN:fi-fe202102225589
Lea Henriksson & Sirpa Wrede (toim.): Hyvinvointityön ammatit. Helsinki: Gaudeamus, 2004.
Sirpa Wrede & Elina Oinas (toim.): Det sunda livets trånga ramar: essäer om det socialt konstruerade könet. Helsinki: Svenska social- och kommunalhögskolan, 2006.
Sirpa Wrede, Lea Henriksson, Håkon Høst, Stina Johansson & Betina Dybbroe (toim.): Care work in crisis: reclaiming the Nordic ethos of care. Lund: Studentlitteratur, 2008. https://doi.org/10.31885/9789515150233
Sirpa Wrede & Camilla Nordberg (toim.): Vieraita työssä: Työelämän etnistyvä eriarvoisuus. Helsinki: Gaudeamus, 2010.
Aiheesta muualla

Sirpa Wrede ResearchGatessa
Sirpa Wrede Google Scholarissa
Oscar Larrauri

| Oscar Larrauri |
| --- | --- |
 Larrauri EuroBrunilla vuonna 1988.
Henkilötiedot
Kansalaisuus:   Argentiina
Formula 1 -ura
Aktiivivuodet:  1988–1989
Talli(t):  EuroBrun
Kilpailuja:  21
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Brasilian Grand Prix 1988
Viimeinen kilpailu:  Australian Grand Prix 1989
Oscar "Poppy" Larrauri (s. 19. elokuuta 1954 Argentiina) on  argentiinalainen entinen kilpa-autoilija ja F1-kuljettaja.
Larrauri kilpaili F1-sarjassa kausina 1988–1989. Hänen ajokkinaan oli F1-historian huonoimpiin kuulunut Eurobrun-auto. Larrauri pääsi starttaamaan kaikkiaan seitsemään kisaan, 14 kertaa hän karsiutui. Hän pääsi kahdesti maaliin ja sijoittui parhaimmillaan 13:nneksi (Meksikon GP 1988). Aika-ajoissa Larrauri oli parhaimmillaan kahdeksastoista Monacon GP:ssä 1988. Hän ei saavuttanut yhtään MM-pistettä. Paljon paremmin ei menestynyt hänen tallikaverinsa Eurobrunilla, italialainen Stefano Modena, joka starttasi kymmeneen kisaan ja sijoittui parhaimmillaan 11:nneksi.
Larrauri aloitti kilpailemisen karting-autoilla 1973. Vuonna 1979 hän ajoi Argentiinan Formula 3 -sarjassa ja menestyi niin hyvin, että päätti kokeilla onneaan Euroopassa. Hän sijoittui 1980 Euroopan Formula 3 -sarjassa yhdenneksitoista ja 1981 viidenneksi Toyotalla.
Tämän jälkeen Larrauri pestattiin Alfa Romeolla, ja tulosta alkoi syntyä. Larrauri otti 1982 seitsemän osakilpailuvoittoa ja vei Euroopan Formula 3 -luokan mestaruuden ylivoimaisesti. Seuraavana vuonna hän nousi Formula 2 -sarjaan, mutta Minardin vauhti ei riittänyt menestykseen. Samana vuonna Larrauri pääsi testaamaan Ferrarin F1-autoa.
Larrauri jatkoi urheiluautoluokissa 1984–1987 ja poimi yhdessä eri tallitoverien kanssa muutamia hyviä sijoituksia. Vaatimattomaksi jääneen F1-uransa jälkeen hän jatkoi urheiluautoilla vaihtelevalla menestyksellä Euroopassa, Japanissa, Yhdysvalloissa, Etelä-Afrikassa sekä lopuksi kotimaassaan Argentiinassa. Hän päätti uransa kauteen 2001.
Aiheesta muualla

F1-rejects / Larrauri (Arkistoitu – Internet Archive) (englanniksi)
GrandPrix.com / Larrauri (englanniksi)
Shanghai Shenhua

Shanghai Greenland on vuonna 1993 perustettu kiinalainen jalkapalloseura Shanghain kaupungista. Seuran miesten edustusjoukkue pelaa maan korkeimmalla sarjatasolla Kiinan Superliigassa.
Historia

Shanghai Shenhua on perustettu vuonna 1993 Shanghai Football Clubin uudelleenorganisoinnin yhteydessä. Shenhua on ollut koko toimintansa ajan puhtaasti ammattilaisseura ja pelannut perustamisestaan saakka Kiinan pääsarjassa. Se on voittanut maan mestaruuden kahteen otteeseen.
Shanhgai Shenhuan pääomistajana toimii kiinalainen liikemies Zhu Jun, joka omistaa 75% seuran osakkeista. Zhu Jun osti seuran osake-enemmistön vuonna 2007 ja yhdisti aiemmin omistamansa Shanghai Unitedin toiminnan Shenhuaan. Zhu Junin aikana seuran organisaatiota on kehitetty kansainväliseen suuntaan ja tammikuussa 2009 Shenhuasta tuli ensimmäinen kiinalaisseura, joka palkkasi itselleen toimitusjohtajan ja teknisen johtajan. Toimitusjohtajaksi Zhu Jun palkkasi seuran entisen päävalmentajan uruguaylaisen Osvaldo Gimenezin ja tekniseksi johtajaksi PSV Eindhovenissa työskennelleen Stan Valckxin.
Helmikuussa 2014 Shanghai Shenhua siirtyi Greenland Holding Group Companyn omistukseen.  Joukkueen nimi vaihdettiin Shanghai Greenland FC:ksi.
Saavutukset

Kiinan mestaruus (4): 1961, 1962 (Shanghai FC) , 1995, 2003
Hopeaa (12): 1956, 1964, 1973, 1991 (Shanghai FC), 1996, 1997, 1998, 2000, 2001, 2005, 2006, 2008
Kiinan cup (3): 1956, 1991 (Shanghai FC) , 1998
Hopeaa (2): 1995, 1997
Itä-Aasian Mestarien liiga: 2007
Entisiä valmentajia

Sergio Batista
Miroslav Blažević
Francis Gillot
Gregorio Manzano
Valeri Nepomnjaštši
Ljupko Petrović
Gus Poyet
Quique Sánchez Flores
Andrzej Strejlau
Jean Tigana
Howard Wilkinson
Aiheesta muualla

Virallinen sivusto
PMPO

PMPO on lyhenne englannin kielen sanoista Peak Momentary Performance Output, Peak Music Power Output, Pulse Maximum Power Output, Peak Momentary Power Output tai Peak Maximum Power Output, joka on suomeksi käännettynä ulostuleva hetkellinen huipputeho. Eri valmistajat käyttävät hieman eri nimityksiä, koska mittaustavatkin poikkeavat toisistaan. PMPO-lukemaa käytetään usein mainostuksessa keskimääräisen tehon sijasta, koska laitteen PMPO-teho on usein yli kymmenen kertaa suurempi kuin keskimääräinen teho. Leikkimielisesti sanotaankin, että PMPO on lyhenne sanoista Power for Marketing Purposes Only tai Pure Marketing Power Output eli pelkästään markkinointitarkoituksiin soveltuva teholukema, koska sen pääasiallinen tarkoitus on yleensä hämätä kuluttajia luulemaan, että vahvistimen antama teho on suurempi kuin todellisuudessa.
Äänentoistolaitteista vain harva kykenee toimimaan annetulla PMPO-teholla pitempään kuin muutaman millisekunnin rikkoontumatta, joten käytännön musiikinkuuntelun kannalta PMPO:lla ei ole merkitystä. Se, että muutamat laitteet kykenevät antamaan PMPO:n mukaisen tehon lyhytaikaisesti normaaliolosuhteissakin johtuu siitä, että mittaustavat vaihtelevat hyvin paljon. PMPO:n mittausmenetelmille ei ole olemassa mitään standardeja ja kukin laitevalmistaja määrittelee omat mittaustavat. Esimerkiksi mittausaika vaikuttaa huomattavasti saatavaan tulokseen. Kun mittausaikaa lyhennetään, saatava teho kasvaa, koska laite ei ehdi ylikuumentua ja vahvistimissa kondensaattoreiden varaus ei ehdi merkittävästi laskea, jolloin useiden laitteiden heikoin lenkki eli alimitoitettu muuntaja ei ehdi rajoittamaan saatavaa tehoa. Tällöin on mahdollista, että vahvistimen antama teho ylittää hetkellisesti laitteen verkosta tai paristoilta ottaman tehon. Muita yleisiä tapoja mittaustulosten paranteluun ovat jäähdyttäminen ja vahvistimen käyttö tavallista pienemmällä kuormaimpedanssilla, jolloin ohmin lain mukaisesti kuormaan saadaan suurempi teho samalla jännitteellä. Jäähdytys pienentää laitteen metalliosien resistanssia, jolloin virta pääsee kulkemaan paremmin, eikä ylikuumeneminenkaan tapahdu yhtä nopeasti kuin normaalikäytössä. Toisinaan mittauksia ei edes vaivauduta tekemään, vaan PMPO-arvoksi määritellään mainosten laatijoiden mielestä laitteen ulkonäköön ja kokoon sopiva lukema.
Keskimääräisen tehon ja PMPO -tehon vertailu

Fujitsu-Siemens "120W" Pc-kaiuttimet: 3 W RMS, 120 W PMPO
Teac PM-100 3D surround -kaiuttimet: 16 W RMS, 180 W PMPO
Kinyo "200 W" PC -kaiuttimet: 3 W RMS, 200 W PMPO
Philips Fun Power Plus MMS-102 PC -kaiuttimet: 10 W RMS, 120 W PMPO (Philipsin datalehdet mainitsevat vain RMS-arvon, PMPO arvo on jälleenmyyjien ilmoittama.)
Sirpaleista koottu

| Sirpaleista koottu Kristiina Wheeler |
| --- | --- | --- |

Studioalbumin tiedot
 Äänitetty : 2009–2011
 Julkaistu: 15. helmikuuta 2012
 Formaatti: CD, digitaalinen
 Tyylilaji: pop, rock
 Kesto: 38.01
 Levy-yhtiö: Universal Music
Listasijoitukset
  31.
Kristiina Wheelerin muut julkaisut
| Hitchin to Helsinki 2008 | Sirpaleista koottu 2012 | Kun katson kauempaa 2015 |
Singlet albumilta Sirpaleista koottu
 ”Kiitos kun muistit” Julkaistu: 25. lokakuuta 2010  ”Ihanaa” Julkaistu: 16. toukokuuta 2011  ”Sininen sydän” Julkaistu: 26. syyskuuta 2011  ”Ensimmäinen nainen” Julkaistu: 20. helmikuuta 2012
Sirpaleista koottu on Kristiina Wheelerin 15. helmikuuta 2012 julkaistu toinen ja samalla ensimmäinen suomenkielinen albumi.
Albumin ensimmäinen single Kiitos kun muistit julkaistiin jo lokakuussa 2010 ja se oli myös toinen Napapiirin sankarit -elokuvan tunnuskappaleista.  Toinen single Ihanaa julkaistiin toukokuussa 2011 ja se nousi mm. YleX:n soittolistalle.  Kolmas single Sininen sydän julkaistiin syyskuussa 2011, joka sai rinnalleen kampanjan The Voice -radiokanavalla. Voicen nettisivuille sai lähettää omia rakkaustarinoitaan, joista Wheeler valitsi viisi eniten häntä itseään koskettanutta tarinaa kappaleen musiikkivideolle.
Albumi debytoi Suomen virallisen listan sijalla 31.
Kappaleet

Sininen sydän – 3.31
Ihanaa – 2.54
Olet tässä – 3.32
Ensimmäinen nainen – 3.50
Tyttö – 3.45
Onni karkaa – 3.32
Ei saa koskee – 3.21
Ei ei ei – 3.10
Viimeinen malja – 3.36
Vuoden tyttöystävä – 3.21
Kiitos kun muistit – 3.25 (bonuskappale)
Arvostelut

Keskisuomalainen:
Smackthejack.net:
Soundi:
Olli Sakki

Olli Samuli Sakki (20. elokuuta 1925 Lahti – 17. huhtikuuta 2021 Espoo) oli suomalainen juristi. Hän oli vuosina 1967–1977 valtiovarainministeriön hallitusneuvos ja vuosina 1977–1992 korkeimman hallinto-oikeuden hallintoneuvos.
Aiheesta muualla

Kuka kukin on 1978 (Runeberg.org)
Elämä ja avioliitto kestävälle pohjalle, Espoon sotaveteraani 2/2013 s. 8
Olli Salomies

Olli Ilmari Salomies (s. 12. helmikuuta 1951 Lontoo) on suomalainen antiikintutkija (filologi) ja emeritusprofessori. Hän toimi Helsingin yliopiston latinan kielen ja Rooman kirjallisuuden professorina 1993–2018 eläköitymiseensä saakka.
Salomies valmistui ylioppilaaksi Helsingin normaalilyseosta vuonna 1970. Hän opiskeli Helsingin yliopistossa ja valmistui filosofian kandidaatiksi 1976, filosofian lisensiaatiksi 1984 ja väitteli tohtoriksi 1988. Vuosina 1981–1983 hän työskenteli latinan kielen lehtorina Tampereen yliopistossa. Salomies toimi myös Helsingin seudun kesäyliopiston latinan opettajana 1981–1989. Vuodet 1983–1984 hän oli vapaa tutkija, minkä jälkeen hän toimi Suomen Akatemian tutkimusassistenttina 1985–1989 ja nuorempana tutkijana 1989–1993. Salomies oli Suomen Ateenan-instituutin johtaja 1997–2000.
Tutkimuksessaan Salomies on erikoistunut latinalaiseen epigrafiikkaan ja onomastiikkaan.[lähde? ] Salomies on ollut vuodesta 2001 Suomalaisen Tiedeakatemian jäsen. Vuonna 2015 hänet kutsuttiin myös Academia Europæan jäseneksi.
Salomiehen isä oli suurlähettiläs Martti Salomies ja isoisä arkkipiispa Ilmari Salomies.
Teoksia

Die römischen Vornamen. Studien zur römischen Namengebung (väitöskirja), Helsinki 1987.
Repertorium nominum gentilium et cognominum Latinorum, Hildesheim - Zürich - New York 1988 (toinen tekijä: Heikki Solin).
Adoptive and Polyonymous Nomenclature in the Roman Empire, Helsinki 1992.
(Toimittanut) The Greek East in the Roman Context. Some Aspects. Proceedings of a Colloquium organised by the Finnish Institute at Athens, May 21 and 22, 1999, Athens 2001
Olli Sarantola

Olli Antero Sarantola  (24. lokakuuta 1922 Noormarkku – 2. helmikuuta 2008 Tampere) oli suomalainen metsänhoitaja ja yritysjohtaja, joka sai metsäneuvoksen arvonimen.
Sarantolan vanhemmat olivat kansakoulunopettaja Vilho Johannes Sarantola, aiemmin Grönroos, ja Lyyli Augusta Gustafsson, puoliso vuodesta 1949 talousopettaja Aino Elina Jalkanen. Sarantola tuli ylioppilaaksi Helsingin Koelyseosta 1941 ja valmistui metsänhoitajaksi Helsingin yliopistosta 1948. Hän oli yliopiston metsänarvioimistieteiden vt. assistentti 1948, Metsähallituksen Rautavaaran hoitoalueen metsänhoitajaharjoittelija 1948, A. Ahlström Oy:n metsänhoitajaharjoittelija Joensuussa 1948–1949, Metsätaloudellisen aikakauslehden toimittaja 1949, Metsähallituksen Rautavaaran hoitoalueen ylimääräinen metsänhoitaja 1949–1950, Oulu Oy:n metsänhoitaja 1950–1958, metsäpäällikkö 1958–1967 ja johtokunnan varajäsen 1969–1986 sekä Kajaani Oy:n metsäpäällikkö 1967–1987 ja hallintoneuvoston jäsen 1988. Sarantola oli myös Kajaanin maalaiskunnan kunnanvaltuuston jäsen 1973–1976 ja hänellä oli useita oman alansa asiantuntija- ja luottamustehtäviä. Metsäneuvoksen arvonimen hän sai 1975. Jatkosotaan Sarantola osallistui hävittäjälentäjänä.
Aiheesta muualla

Tuomas Möttönen: Olli Sarantola Biografiasampo.
Owens-Illinois

Owens-Illinoisin logo.
Owens-Illinois Inc. on yhdysvaltalainen pörssiyhtiö (NYSE: OI (Arkistoitu – Internet Archive)), jonka toimialaan kuuluu lasi- ja muovipakkausten valmistaminen. Maailman lasipakkauksista noin puolet on Owens-Illinoisin, sen tytäryhtiöiden tai lisenssinhaltijoiden valmistamia. Yhtiöllä on noin 28 000 työntekijää 22 eri maassa ja sen pääkonttori sijaitsee Perrysburgissa, Ohiossa. Yhtiön liikevaihto oli 7,5 miljardia dollaria vuonna 2006, jolla se kuuluu Fortune 500 -luetteloon.
Yhtiö perustettiin nimellä Owens Bottle Company vuonna 1903 ja se muutti nimensä muotoon Owens-Illinois Glass Company vuonna 1929. Vuodesta 1965 lähtien nimi on ollut Owens-Illinois, Inc. Owens-Illinois kuului Dow Jones Industrial Average -indeksiin 1. kesäkuuta 1959–12. maaliskuuta 1987.
Suomessa Owens-Illinois -konserniin kuului vuosina 1995-2009 Kotkassa sijainnut lasipakkausten valmistaja Karhulan Lasi Oy. Tehdas suljettiin vuodenvaihteessa 2009-2010 lasipullojen tuotannossa olevan ylikapasiteetin vuoksi.
Aiheesta muualla

Owens-Illinois Company Official Site
Glass Is Life (Arkistoitu – Internet Archive)
Siperianampiaisyrtti

| Siperianampiaisyrtti |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit
Alakaari::  Koppisiemeniset
Luokka::  Kaksisirkkaiset Magnoliopsida
Lahko::  Lamiales
Heimo::  Huulikukkaiskasvit Lamiaceae
Suku::  Ampiaisyrtit Dracocephalum
Laji::  sibiricum
Kaksiosainen nimi
 Dracocephalum sibiricum  (L.) L. 
Katso myös
   Siperianampiaisyrtti Wikispeciesissä   Siperianampiaisyrtti Commonsissa 
Infobox OKNimi-testi OK: 
Siperianampiaisyrtti eli siperiankissanminttu (Dracocephalum sibiricum, syn. Nepeta macrantha, Nepeta sibirica) on ampiaisyrttien sukuun kuuluva ruohokasvi, jota kasvatetaan myös koristekasvina.